Tropske i suptropske vlažne širokolisne šume

Tropske i suptropske vlažne širokolisne šume, također zvane tropske vlažne šume, su tropski i suptropski šumski biom. Tropske i suptropske šumske regije sa manjom količinom padavina su dom za tropske i suptropske suhe širokolisne šume i tropske i suptropske četinarske šume. Kišne šume umjerenih predjela također postoje u nekim vlažnim obalnim regijama sa umjerenom klimom.

U ovaj biom spada nekoliko tipova šuma:
Nizijske ekvatorijalne zimzelene kišne šume, obično zvane samo tropske kišne šume, su šume koje dobijaju veliku količinu oborina (više od 2000 mm godišnje) tokom godine. Ove šume se nalaze u pojasu oko ekvatora, a najvećan područja pod ovim šumama su amazonska prašuma u Južnoj Americi, zavala Konga u centralnoj Africi i Indonezija i Nova Gvineja. 
 Vlažne listopadne i polu-zimzelene šume dobijaju prilično mnogo kiše, ljeto je toplo i vlažno, a zima je hladnija i suha. Neko drveće u ovim šumama gubi dio lišća ili svo lišće tokom suhe zimske sezone. Ove šume se mogu naći u dijelovima Južne Amerike, u Srednjoj Americi, oko Kariba, u obalnoj zapadnoj Africi, u nekim dijelovima indijskog potkontinenta i u većini Indokine.
 Planinske kišne šume se mogu naći na planinskim područjima sa hladnijom klimom.
 Poplavne šume.

Tropske i suptropske vlažne širokoline šume su česte na nekoliko kopnenih ekozona, uključujući i arfičke trope (ekvatorijalna Afrika), Indomalaje (dijelovi indijskog potkontinenta i jugoistočne Azije) Neotrope (sjever Južne Amerike i Srednje Amerike) Australoaziju (istočna Indonezija, Nova Gvineja, sjeverna i istočna Australija) i Okeanija (tropska ostrva u Tihom okeanu). Oko polovine svjetskih tropskih kišnih šuma se nalazi u južnoameričkim državama Brazilu i Peruu. Kišne šume sada pokrivaju manje od 6% Zemljine kopnene površine. Naučnici procjenjuju da više od polovine svih biljaka i životinja živi u tropskim kišnim šumama.
mini|centar|300px|Tropske i suptropske vlažne šume u Holdridgeovoj Šemi klasifikacije živih bića po zonama.

Također pogledajte
Šuma

Reference

 Vanjski linkovi 
 Činjenice o tropskim kišnim šumama u svijetu od The Nature Conservancy
 Worldwide Fund for Nature
 Tipovi kišnih šuma
 Školske aktivnosti
 NASA-ina slika pošumljavanja iz 2002. godine 


Kategorija:Tropska flora
Kategorija:Kopneni biomi
Kategorija:Šume
Kategorija:Kišne šume